
Text rozhodnutia
Súd: Krajský súd Košice Spisová značka: 6S/64/2017 Identifikačné číslo súdneho spisu: 7017200437 Dátum vydania rozhodnutia: 09. 11. 2017 Meno a priezvisko sudcu, VSÚ: JUDr. Valéria Mihalčínová ECLI: ECLI:SK:KSKE:2017:7017200437.1 Uznesenie Krajský súd v Košiciach v právnej veci žalobcu: E.. C. F., bytom J. XX, XXX XX F., zastúpený: JUDr. Zuzana Komorovská, Advokátska kancelária so sídlom Kuzmányho 57, 040 01 Košice, proti žalovanému: Slovenská advokátska komora, Predsedníctvo Slovenskej advokátskej komory, so sídlom Kolárska 4, 813 42 Bratislava, zastúpený: JUDr. Eva Bušová, advokátka, so sídlom Tobrucká 6, 811 02 Bratislava, o preskúmanie zákonnosti rozhodnutia č. 81/5/2017 zo dňa 04. apríla 2017, takto r o z h o d o l : P o s t u p u j e vec Krajskému súdu v Bratislave. o d ô v o d n e n i e : Žalobou zo dňa 05.06.2017, doručenou tunajšiemu súdu dňa 20.06.2017 sa žalobca domáha preskúmania rozhodnutia žalovaného č. 81/5/2017 zo dňa 04.04.2017. Podľa ust. § 9 ods. 1 SSP konanie sa uskutočňuje na tom správnom súde, ktorý je vecne, miestne a kauzálne príslušný. Príslušnosť sa určuje podľa okolností existujúcich v čase začatia konania a trvá až do jeho skončenia. Podľa ust. § 10 SSP na konanie a rozhodovanie v správnom súdnictve sú vecne príslušné krajské súdy, ak tento zákon neustanovuje inak. Podľa ust. § 13 SSP ods. 1 miestne príslušným je krajský súd, v ktorého obvode má sídlo orgán verejnej správy, ktorý rozhodol v prvom stupni, ak tento zákon neustanovuje inak. Podľa ust. § 18 SSP ods. 2 ak správny súd zistí, že nie je vecne, miestne alebo kauzálne príslušný, postúpi vec uznesením príslušnému správnemu súdu. Nižší správny súd je postúpením veci vyšším správnym súdom viazaný. V predmetnej veci rozhodovalo v prvom stupni Predsedníctvo Slovenskej advokátskej komory, so sídlom Kolárska 4, 813 42, Bratislava. Z vyššie uvedených dôvodov, nakoľko súd zistil, že tunajší súd nie je miestne príslušný na konanie, bude vec po právoplatnosti tohto uznesenia, postúpená miestne príslušnému Krajskému súdu v Bratislave. Poučenie: Proti tomuto uzneseniu kasačná sťažnosť n i e j e prípustná (§ 439 ods. 2 písm. d/ SSP).

Zdroj: KAUZIS.SK – https://www.kauzis.sk/judikatura/r/ECLI:SK:KSKE:2017:7017200437.1 (dáta aktuálne k 11. 11. 2026). Záväzné je znenie zverejnené súdom.




